કેન્દ્ર સરકાર સંવેદનશીલ કેસોમાં હસ્તક્ષેપ કરતી રહેતી હોવાનો આરોપ મૂકતી અરજી કરીને સીબીઆઈના ચીફ આલોક વર્માએ સુપ્રીમ કોર્ટમાં પોતાને રજા પર ઉતારી મૂકવાના નિર્ણયને પડકાર્યો છે. વર્માએ કહ્યું છે કે તેમને રજા પર ઉતારવાનો કેન્દ્ર સરકારનો નિર્ણય ગેરકાયદે છે અને ઉચ્ચ સ્તરીય સમિતિને વિશ્વાસમાં લીધા વિના લેવાયો છે. ચીફ જસ્ટિસ રંજન ગોગોઈની બનેલી બેન્ચે વર્માની અરજીનો સ્વીકાર કર્યો છે અને તેની સુનાવણી ૨૬મીએ શુક્રવારે રાખી છે.